《入栈溯清江河第一盘》
清代·朱嘉徵

青山意无尽，白云何年封。客行乱云气，起灭千万峰。

清江贯其里，溜水清溶溶。东流还入渭，势下黄河冲。

征鸟相背飞，举翮凌僰邛。缄怨托微波，历乱无春冬。

作者简介：（1602—1684）明末清初浙江海宁人，字岷左，别号止溪圃人。明崇祯十六年举人，任推官。有《乐府诗集》、《道游堂诗集》、《止溪诗文集》、《川南纪游》等。